**НАРОДНО ЧИТАЛИЩЕ”ХРИСТО БОТЕВ-1958„с.МАЛКА АРДА общ.БАНИТЕ**

Тел.,0877642696

**ПРОГРАМА И ПЛАН ЗА РАБОТА НА**

**НАРОДНО ЧИТАЛИЩЕ**

**„ХРИСТО БОТЕВ-1958“ С.МАЛКА АРДА**

**ЗА 2024 ГОДИНА**

**1.ВЪВЕДЕНИЕ:**

Във връзка със ЗНЧ и ЗЮЛНЦ читалището е регистрирано и е вписано в регистъра на сдруженията с нестопанска цел в агенция на вписванията както следва

Актуален учредителен акт – от 27.04.2023г; ЕИК/ПИК 000609389

Решение № Фирмено дело: 746199754В

Последни вписани промени в регистрацията са след Отчетно-изборно събрание на Общо-отчетно събрание на 24.03.2023 година. Представянето на читалището се осъществява заедно и поотделно от Председател – Иглика Давидова Черкезова.дата на изтичане на мандата 06.04.2026г. секретар Албена Асенова Огнянова. Дата на изтичане на мандата: 06.04.2026 Година.

Съгласно ЗНЧ читалището е вписано в Регистъра на народните читалища към министерството на културата под № 1055 последно извършени промени в обстоятелствата са вписани на 27.04.2023година

Настоящата годишна програма за развитие на читалищната дейност на НЧ „Христо Ботев -1958“ през 2024 г. е съобразена с изискванията на чл. 26а, ал. 2 от Закона за народните читалища.

Съгласно чл. 2. (1) ЗЧН, Народно читалище „Христо Ботев-1958“, традиционно самоуправляващо се българско културно-просветни сдружения в с.Малка Арда , което изпълнява и държавни културно-просветни задачи. В дейността му могат да участват всички физически лица без оглед на ограничения на възраст и пол, политически и регионални възгледи и етническо самосъзнание.

Съгласно чл. 2. (2) НЧ „Христо Ботев-1958“ е юридически лица с нестопанска цел.

Изготвянето на Програмата за 2024 г. цели обединяване на усилията за развитие и утвърждаване на читалището, като важна обществена институция, реализираща културната идентичност на населението от с.Малка Арда както и да се засили обществената роля като единствен традиционен културен и образователен център.

Основните направления и приоритети в дейността на читалището произтичат от ЗНЧ, ЗОБ, общинската културен политика осъществяване на основата на съществуващата нормативна уредба и чрез изпълнението на културния календар.

Изготвянето на Програмата за развитие на читалищната дейност през 2024 г. цели обединяване на усилията за развитие и утвърждаване на читалището като важна обществена институция, градяща културната идентичност на населението.

Тя обобщава най-важните моменти в работата на читалището, приоритети, цели и задачи, които ще спомогнат за развитието, укрепването и модернизирането му в общодостъпно и желано място за местната общност. Ще се работи за създаване на условия за превръщането на институцията в културен център, утвърждаващ ценностите на гражданското общество.

Целите заложени в Програма за дейност 2024 г., са съобразени съгласно Чл. 3 (1) и (2) ЗНЧ и са насочени да задоволяват потребностите на населението на с.Малка Арда свързани с:

1. Развитие и обогатяване на културния живот, социалната и образователна дейност в населеното място
2. Запазване на обичаите и традициите на местното население.
3. Разширяване на знанията на гражданите и приобщаването им към ценностите и постиженията на науката, изкуството и културата;
4. Възпитаване и утвърждаване на националното самосъзнание;
5. Осигуряване на достъп до информация.

За постигане на целите се плануват да се извършват основни дейности като:

1. Уреждане и поддържане на библиотеката .
2. Развиване и подпомагане на любителското художествено творчество
3. Организиране дейността на групите, за иницииране и провеждане на празненства, концертни чествания и иновативни дейности съобразно променената епидемична среда;
4. Събиране и разпространяване на знания за родния край и включване в национални инициативи по програма „Живи човешки съкровища“
5. Създавани и съхраняване на етнографска колекция, съгласно Закона за културното наследство .

**2.АНАЛИЗ НА СЪСТОЯНИЕТО НА ЧИТАЛИЩЕТО:**

На територията на с./ Малка Арда функционира Народно читалище „Христо Ботев -1958” **.**

Читалището има изключително значение за укрепване, популяризиране и развитие на българската идентичност, традиционната култура и духовни ценности

**2.1. Външната среда осигурява следните възможности:**

* *Културно разнообразие*
* *Сътрудничество с*:
* Министерство на културата
* Областна администрация Смолян;
* Община Баните;
  + РЕКИЦ”Читалища”;
  + Читалищата от община Баните
  + Фондоция “Един процент промяна“
  + Граждански сдружения и фондации:
  + **European Association of Folklore Festivals – EAFF** **Official Partner of UNESCO;**
* Участие и работа по проекти, осигуряващи европейско и др.финансиране. „Мобилност“ – НФК към министерството на културата.

**2.2. Кои са силните страни на вътрешната среда:**

* Кадрови ресурс с дългогодишен стаж в сферата на читалищната дейност;
* Материална база -пълно обновяване на киносалона към читалището
* Интерес към търсене и развиване на нови форми на читалищна дейност;

- работа с млади таланти

* Сътрудничество на доброволци;

- планувани доброволчески инициативи за подпомагане на хора в неравностойно положение.

**2.3. Слаби страни:**

* Квалификацията на новоизбрани читалищни ръководства е необходимо условие и решаващ фактор за актуализиране дейностите на читалището.
* Територии, засегнати от обезлюдяване.

- спирала на намаляващото и застаряващо население;

- свиване на селските райони - показател за по-широка структурна криза

на културния, икономически и трудов пазар;

**2.4 Предизвикателства**

* Как да работим и търсим нови подходи при реализиране на дейности с изкуство и култура, за да посрещнем потребностите на оскъдното население и по-ниските нива на взаимодействие?
* Как да се включат селските възрастни населения в културни и художественипрактики?
* Как да осигурим устойчиви културни разработки за празни сгради и неизползвана инфраструктура?

**3.СТРАТЕГИЧЕСКИ ЦЕЛИ**

* Подпомагане на традиционните читалищни дейности и търсене на нови съвременни форми за тяхното развитие и предаване;
* Създаване на нови условия за развитие и утвърждаване на библиотеката при читалището като център за библиотечно-информационно обслужване на широк кръг потребители;
* Развитие на професионалните умения и повишаване на квалификацията на работещите в културната институция и обучения по Национална Програма „Учене през целия живот“/ 2024г. до м. май продължава, приета за Европейска година на образованието, и най-вече на повишаването на квалификацията/;
* Засилване интереса и краеведската дейност на местната общност към културно минало на С.Малка Арда Проучване автентични песни, съхранени в паметта на по възрастното население и издаване на книга
* Изграждане на реално партньорство с институции за реализиране на цялостната културна политика в Малка Арда
* Разширяване обхвата на дейността на читалището в обществено значими сфери, като социалната и информационно-консултантската.
* Насърчаване на трансграничното сътрудничество в областта на културата, участие в културни мрежи.
* Формиране на читалището като място за общуване и контакти, успешни социални практики и дарителски акции, повишаване ролята на читалището за социална и културна интеграция за различните социални общности.
* Участие в местното самоуправление и процесите на развитие на гражданското общество, участие в разработването на местни стратегии и превръщането на читалището във фактор за обществен диалог в /с.Малка Арда

**4.РЕФЕРЕНТНИ ДОКУМЕНТИ**

* Закон за народните читалища;
* Закон за обществените библиотеки;
* Закон за културното наследство;
* Закон за меценатството;
* Закон за закрила и развитие на културата;
* Наредба № 2 на МК, от 01.07.2019 г. Обн. ДВ. бр.54 от 9 Юли 2019г /;
* Допълнителни субсидирани бройки;
* Документи при Патронаж.
* Общинска програма за развитие на община Баните

**ОПЕРАТИВНИ ДЕЙНОСТИ ЗА РЕАЛИЗИРАНЕ НА ПЛАН-ПРОГРАМАТА**

**А. БИБЛИОТЕЧНА ДЕЙНОСТ**

Като неразделна част от читалището библиотеката активно участва в организирането на културния живот в селото. Библиотечната дейност е една от дейности за читалището като културна институция. Чрез нея то се включват в националната мрежа от библиотеките у нас.

Дейността на библиотеката през 2024 г. ще включва:

1. Актуализиране на библиотечния фонд на читалищната библиотека, чрез закупуване на нова литература, абонамент, дарение, кандидатстване с проект пред МК и други организации.
2. Поддържане на обществена библиотека на свободен достъп за библиотечно обслужване на около 172 читатели.
3. Изготвяне на библиографски справки по различни теми;
4. Инициатива „Книга за всеки” – въвеждане на системата за патронажно обслужване на възрастни читатели и такива с физически увреждания;
5. Организиране презентации на нови литературни творби и автори от местно и национално значение.
6. Провеждане традиционни срещи „На гости в библиотеката”…… ;
7. Литературна гостоприемница – срещи с творци на словото;
8. Вечери н литературни четения с участието на местни литературни творци и почитатели на словото;Четене от изявени европейски автори
9. Експониране на изложби, кътове с литература, викторини и други в обновената база.
10. Организиране на индивидуална и културно-масова дейност с различни целеви групи: /деца, ученици, възрастни/; обособяване на тематични кътове по повод празници и годишнини; предоставяне на онлайн информация и предоставяне на презентации, посветени на значими събития и личности;
11. Повишаване квалификацията на читалищното ръководство, чрез участие в организирани обучения от Регионална библиотека „Николай Вранчев“ – Смолян и РЕКИЦ „Читалища“.

**Б. ЛЮБИТЕЛСКО ХУДОЖЕСТВЕНО ТВОРЧЕСТВО**

Съществена част от дейността на читалището е грижата за разширяване и развитие на любителското художествено творчество.

Художественотворческата дейност в читалището **цели** запазване и *развитие на традиционните ценности* на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност, читалището ще работи за привличане на *млади хора* за участие в инициативи на читалищните самодейни колективи. С изявите на читалището ще се работи за развитие и обогатяване на културния живот в населеното място, за утвърждаване на националното самосъзнание и отчитане и съхранение богатството на местната култура. Чрез тази дейност читалището ще има възможност за популяризиране на общината, областта, страната и чужбина.

Към читалището за творчески сезон 2023/2024 функционират:

**1.Образователни дейности:**

Кръжоци, клубове, школи по изкуства (***кратко описание***);

Клуб –приложни изкуства .В клубът участват средно 10 жени .В бъдещата работа трябва да залегне освен плетиво ,кулинария и възпроизвеждане на забравени занаяти от битта .

Клубове по краезнание ***(кратко описание);***

Клубът се състои от пет члена читалищни активисти .Към него се превличат хора от възрастното население по различни теми от миналото на селото

Музейни колекции ***(кратко описание).***

Към мометнта липсва регистрирана музейна сбирка. Разполагаме с етнографска сбирка от над 1000 експоната.Стремеже ще бъде да се регистрира музей.

**2.Любителско творчество (поддържане и изяви на художествени състави);**

Фолклорни състави *и* ***формации*** ***(кратко описание);***

-Женска фолклорна група

-Смесена мъжка и женска фолклорна група с гайда ,акордеон ,канвал и тъпан.

Театрални състави (кратко описание);

-Състав за възстановка на обреди и обичай

-Вокални групи, хорове и индивидуални изпълнители ***(кратко описание);***

-Индовидуални изпълнители на фолклорни песни -2

-Индивидуални изпълнители на гайда -2

-Индивидуален изпълнител на акордеон-1

Предоставяне на компютърни услуги и интернет - да

**3. Организиране** **на празници**

- общоселски събор

-художествени изложби -2обща и индивидуална

-творческа вечер

-родови срещи

-инциатива за озеленяване на района около римски мост

**4**. **Поддържане** и доказани изяви на художествени състави и създаване на нови;  ангажирано участие в *общинските конкурси, празници* и др. прояви.

**5. Специално внимание и подкрепа на младите дарования** за включването им в местни творчески инициативи със *заинтересовани институции* относно, културното възпитание младите хора и стимулиране на творческите им възможности /музика, фолклор, традиционни изкуства, краезнание, литература и др. ***през летните месеци****.*

**6. Събиране на материали за** **културно-историческото минало** и етнографията на с.Малка Арда

Финансова подкрепа на библиотеките за обновяване на фондовете им по програма „Българските библиотеки – съвременни центрове на четене и информираност“ 2024;

* Програма „Културно наследство“ в 2 модула – „Културно предприемачество в областта на културното наследство“ и „ Съхранение и популяризиране на културното наследство“.

**7. Осъвременяване на читалищните дейности и услуги чрез** **обучение н**а хората от всички възрасти с цел развитие на гражданското общество. Читалището – място за учене през целия живот.

**8. Социална политика на читалището,** в т.ч. Развитие на доброволчеството

**В. ОРГАНИЗАЦИОННА ДЕЙНОСТ**

1.Планувани заседания на читалищното настоятелство -5 и едно общо отчетно събрание.

2.Предоставяне на изисквана документация към Регистър на народните читалища в Министерството на културата./ Наредба № 2 от 1 юли 2019 г. за реда за водене на регистъра на народните читалища и на читалищните сдружения

**КУЛТУРЕН КАЛЕНДАРЕН**

|  |  |  |  |
| --- | --- | --- | --- |
| **Месец** | **Събитие** | **Място** | **Дата** |
| Януари | Сбирка на тема-Обреди и ритуали при новородени | Читалището | 22.01.2024 |
| Февруари | 1.Какво знаем за апостола-сбирка  2.Литературна четене | Читалището  Читалището | 18.02.2024  27.02.2024 |
| Март | 1.Честване деня на самодейците  2.Мартенски народни обичай  3.Честване на националния празник  3.Честване на осми март | Читалищего  Читалището  Читалището  Читалището | 01.03.2024  01.03.2024  03.03.2024  08.03.2024 |
| Април | 1.Откриване на киносалона –празничен концерт | Читалището |  |
| Май | 1.Участие в общинските празници на минералната вода  1.Гергьов денски обичай | Банит  Малка Арда | 05.05.2024  06.05.2024 |
| Юни | 1Детска творческа работилница  2.Отбелязване на деня на Ботев | Читалището  Читалището | 01.06.2024  02.06.2024 |
| Юли | 1.Филмови вечери –кинопрограма  2.Участие в летните празници на община Баните | Читалището | 01.07.2024 до  30.07.2024 |
| Август | 1.Художествена изложба  2.Организиране народова среща на род…………  3.Възстановка на коситба в Кяджик | Читалището  Читалището | 01.08.2024  07.08.2024 |
| Септември | 1.Участие във фестивал по линия на Европейската асоциация на фолклорните фестивали | Гърция |  |
| Октомври | 1.Художествена изложба | Читалището |  |
| Ноември | 1.Откриване на фотосесия на тема “Местните будители“ | Читалището | 01.11.2024 |
| Декември | 1.Възстановка на попрелка от миналото  2.Коледно новогодишни празници | Читалището  Читалището | 10.12.2024  25.12.2024 |

**ДРУГИ ДЕЙНОСТИ**

* + - Участие в местни, регионални, национални празници и международни фестивали;
    - Участие във фестивал по линия на Европейската асозиация на фолклорните фестивали
    - Участия на работещите в читалищата в обучения за повишаване на квалификацията, работни срещи, дискусии и други форми за развитие на капацитета на служителите:
    - Участие в обучения на РЕКИЦ „Читалища”:

Онлайн обучение и практикуми, организирано от РЕКИЦ“Читалища“ на тема:

„Новаторски иницииативи през 2024- продължава Европейска година на образованието и повишаването на квалификацията“

*- нови листи в Национална листа на нематериалното културно наследство*

*Обучение от Министерство на културата*

*Въвеждане в Националната представителна листа две нови листи – Национална листа на*

*нематериалното културно наследство, нуждаещо се от спешни мерки за опазване*

***(Спешна листа)*** *и Национален регистър на програми, проекти и дейности, които най-добре*

*отразяват принципите и целите на Конвенцията на ЮНЕСКО за опазване на*

*нематериалното културно наследство* ***(Регистър на добрите практики).***

- Доброволчески инициативи: седмицата на гората – почистване на кът за отдих

-Подпомагане на населението при бедствени ситуации и др.

**ИНДИКАТОРИ ЗА ОЦЕНКА ИЗПЪЛНЕНИЕТО НА ПРОГРАМАТА:**

- брой регистрирани членове, събран членски внос -63 члена

- брой посетители на предоставяни от читалището услуги;

-участие на празника на минералната вода -500бр

-участие в летните празници на община Баните-500бр

-участие във фестивала на Рожен -1000бр

-участие в етнофестивал Лилково -1000бр

-Заснет филм по БНТ -24 България на тема “Родопско сватба“-3000гледания

-Среща с писателя Георги Янев-10бр

-Честване на “Еньов ден“-20бр

- брой читатели;-172бр

- брой нови книги и абонамент-77бр

- брой предоставени услуги-450бр

- брой и качество на проведени празненства, концерти, чествания -7бр

- брой организирани групи и постижения – 2групи със спечелени две грамоти.

- брой участия в местни, регионални, национални -3бр

**-** награди от участия ;

1.Грамота за участие във фолклорен конкурс “Рожен -2023“

2.Грамота за участие в етнофестивал –“Лилково 2023“

- поведени събрания – общо отчетно изборно събрание -1 и 5 заседания на ЧН

- извършена пререгистрация на читалището в определения от ЗНЧ срок-едно.

- общ бюджет на читалището за предходната година-12666лв

**ФИНАНСИРАНЕ**

* Субсидия от държавния бюджет за делегирани от държавата дейности съгласно чл.23 (1); 12666лв
* Субсидия за дейност от Община съгласно чл.26а (3) от Закон за

Народните Читалища;

* Собствени средства от регламентирана стопанска дейност и членнски внос -50лв

**СРОК ЗА ИЗПЪЛНЕНИЕ И ОТЧЕТ НА ПРОГРАМАТА**

Срокът за изпълнение на Програмата е в рамките на бюджетната 2023 година;

Съгласно чл. 26а, ал. 4 от Закона за народните читалища Председателят на читалището представя  в срок до  31.03.2024 г. пред Кмета на община Баните и Общинския съвет доклад за осъществените  дейности в изпълнение на Програмата и за изразходваните от бюджета средства през 2023 г.

При отчитане на дейностите в изпълнение на Програмата ще бъдат отчетени ииндикаторите за оценка на изпълнението.

**ЗАКЛЮЧЕНИЕ:**

Настоящата едногодишна програма за развитие на Читалище “Христо Ботев -1958“.

е вариант и процес във времето, един от начините, който ще се търси в бъдеще, за да стимулира развитието на  общността.

Забележка: Програмата е отворена за допълнения. Тя визира най-общите положения, залегнали в плановете за работа през предстоящата 2024 година. Промени по програмата се съгласуват с читалищното настоятелство и се представят в ОбщинаБаните

Изготвил:Иглика Давидова Черкезова

Председател на НЧ “Христо Ботев -1958 ” с. Малка Арда